# Eelnõu

## NARVA LINNAVALITSUS

#### KORRALDUS

Narva .12.2023 nr \_\_\_\_\_-k

**Konkursi “Narva Ettevõtja 2023” tulemuste kinnitamine**

**1. Asjaolud ja menetluse käik**

25.10.2023 kuulutati välja konkurss „Narva ettevõtja 2023“ taotluste esitamise tähtajaga kuni 16.11.2023. Narva Linnavalitsuse 26.10.2022 määruse nr 14 „Konkursi “Narva Ettevõtja” läbiviimise korra kinnitamine“ § 8 lõike 1 alusel hindamiskomisjon hindab ja võrdleb konkursile esitatud taotlusi ning teeb Linnavalitsusele ettepaneku kinnitada konkursi tulemused. 29.11.2023 toimunud istungil otsustas komisjon loobuda kategoorias „Narva Parim Investeerija 2023“ võitjate välja selgitamisest seoses sobivate taotluste puudumisega.

Valiti välja 7 parimat ettevõtjat ja tehti Linnavalitsusele ettepanek kinnitada konkursi tulemused ja autasustada konkursi võitjaid aukirjade ja auhindadega. Lisaks tegi komisjon Linnavalitsusele ettepaneku autasustada tänukirja ja mälestuskingitusega veel 5 ettevõtjat. Narva Linna Arenduse ja Ökonoomika Amet teeb Linnavalitsusele ettepaneku autasustada tänukirja ja mälestuskingitusega Sihtasutust Ida-Viru Investeeringute Agentuur.

Konkursi võitjate autasustamine toimub 13.12.2023 Narvas kell 18.00 korraldatud pidulikul vastuvõtul.

**2. Õiguslikud alused**

Kohaliku omavalitsuse korralduse seaduse § 30 lõige 1 punkt 3 kohaselt linnavalitsus lahendab ja korraldab kohaliku elu küsimusi, mis ei kuulu volikogu pädevusse.

Narva Linnavalitsuse 26.10.2022 määruse nr 14 „Konkursi “Narva Ettevõtja” läbiviimise korra kinnitamine“ § 8 lõike 6 alusel kinnitatakse konkursi tulemused Narva Linnavalitsuse korraldusega.

**3. Otsus**

3.1. Autasustada konkursi võitjaid aukirjade ja auhindadega alljärgnevate kategooriate kaupa:

3.1.1. Võitja kategoorias „Narva Parim Ettevõte 2023”: Fortaco Estonia OÜ;

3.1.2. Võitja kategoorias „Narva Parim Väikeettevõte 2023”: NTT OÜ;

3.1.3. Võitja kategoorias „Narva Parim Töökohtade Looja 2023”: Eesti Energomontaaž AS;

3.1.4. Võitja kategoorias „Narva Parim Turismiettevõtja 2023”: Sanesi OÜ;

3.1.5. Võitja kategoorias „Narva Parim Startija 2023”: EG Tolliagentuur OÜ;

3.1.6. Võitja „kategoorias Narva Parim Noor Ettevõtja 2023”: Alex Kohvik OÜ;

3.1.7. Võitja kategoorias „Narva Parim Rohelise Mõtteviisi Juurutaja 2023”: Fortaco Estonia OÜ.

3.2. Autasustada tänukirja ja mälestuskingitusega ÕÜF vahendite kaasamise eest Narva linna majanduse mitmekesistamiseks: NPM Narva OÜ.

3.3. Autasustada tänukirja ja mälestuskingitusega ÕÜF vahendite kaasamise eest Narva linna majanduse mitmekesistamiseks: Aquaphor International OÜ.

3.4. Autasustada tänukirja ja mälestuskingitusega ÕÜF vahendite kaasamise eest Narva linna majanduse mitmekesistamiseks: Fortaco Estonia OÜ.

3.5. Autasustada tänukirja ja mälestuskingitusega ÕÜF vahendite kaasamise eest Narva linna majanduse mitmekesistamiseks: SKS Estonia Textile OÜ.

3.6. Autasustada tänukirja ja mälestuskingitusega otsuse eest investeerida ettevõttesse Narva linnas: Hanza Mechanics Narva AS.

3.7. Autasustada tänukirja ja mälestuskingitusega Narva tööstusala aktiivse väljaarendamise ja investeeringute toomise eest: Sihtasutus Ida-Viru Investeeringute Agentuur.

**4. Rakendussätted**

4.1. Korraldus jõustub seaduses sätestatud korras.

4.2. Avalikustada korraldus alates 14.12.2023.

4.3. Korralduse peale võib esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Jaan Toots

Linnapea Üllar Kaljuste

Linnasekretär